### Beslutning

Godkendt.

### Sagsfremstilling

## Resume og sagens baggrund

Bestyrelsen for [adresse] sender Naturparkplan 2023-2028 til politisk godkendelse i Holbæk, Kalundborg og Sorø kommune.
Naturparkplanen fastlægger visioner og mål for Naturpark Åmosens udvikling. Naturparkplanen er et styringsværktøj for sekretariatets arbejde, hvor alle indsatserne skal kunne understøttes af sekretariatet, kommunerne og de tilknyttede frivillige kræfter.

Teknik og Miljøudvalget og Økonomiudvalget har tidligere behandlet sagen, men da Naturparkplanen ikke var blevet drøftet i Naturparkrådet, blev det besluttet at det skulle ske først. Dette er sket og derfor er sagen på igen.

## Indstillinger

Direktøren indstiller, at Naturparkplan for 2023-28 godkendes.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Sekretariatet for Naturpark Åmosen har i samråd med Holbæk, Kalundborg og [adresse] udarbejdet en revideret Naturparkplan for 2023-2028, se bilag.

* Naturpark Åmosens bestyrelsen sendte den reviderede naturparkplan i høring i perioden 28. marts – 21. maj 2023 på naturparkens hjemmeside og sociale medier.
* Alle bemærkninger fra høringen er samlet i bilag.
* Naturparkrådet indgav et samlet høringssvar på vegne af medlemmerne.
* De modtagne høringssvar har medført mindre tilretninger og specificeringer i planen.
* Bestyrelse har godkendt den endelige naturparkplan den 19. juni 2023, som nu fremlægges til politisk godkendelse i hver kommune.

[adresse] er certificeret efter Friluftsrådets mærkningsordning Danske Naturparker. Fornyelse af mærkningen kræver en politisk godkendt naturparkplanen, som revideres hvert 5. år. Naturpark [adresse] har en bestyrelse består af 13 medlemmer, som er politisk udpeget fra hhv. Holbæk Kommune, Kalundborg Kommune, Sorø Kommune og [adresse], samt repræsentanter for relevante erhvervs- og interesseorganisationer. Mærkeordningen kræver nedsættelse af et lokalt Naturparkråd, som skal sikre borgerinddragelse og rådgivning af naturparkens bestyrelse. Naturparkrådet i [adresse] består af 17 medlemmer fra lokale organisationer og foreninger.

Den vedlagte Villads Christoffersen fastlægger retningslinjer for Naturpark Åmosens udvikling. Udviklingen i [adresse] skal hvile på bæredygtighed og frivillighed. Planens realisering afhænger derfor af, hvad der kan indgås af frivillige aftaler med lodsejere i området, finansiering og nødvendige tilladelser fra de ansvarlige myndigheder. Naturparkplanen skal bruges til at søge om finansiering fra fonde og sponsorer til gennemførsel af projekter i naturparken.
Ændringer i naturparkplanen
Naturparkplanen 2023-2028 bygger på to tidligere naturparkplaner. Den overordnede vision og tilhørende målsætninger stammer fra den første plan udgivet i 2013, som indgår i kommuneplanerne for Sorø, Holbæk, Kalundborg.

Overordnede bemærkninger:

1. Den overordnede vision og tilhørende målsætninger er bevaret med få ændringer.
2. Naturparkplanen er opdelt i tematikker: Natur, Kultur, Friluftsliv, Turisme & Erhverv, Formidling og Borgerinddragelse.
3. Til hver tematik kobles de overordnede målsætninger og planens specifikke indsatser.
4. For afsnittet ”Natur” har hver af de tre samarbejdskommuner tilknyttet specifikke målsætninger og indsatser jf egne Natura-2000-handleplaner.
5. Nyt afsnit: ”Siden sidste plan” giver en kort status og kommer med et par nedslag til den forgangne periodes større bedrifter.
6. Ny tekstboks: ”Vi er allerede godt i gang” giver en status på gennemførte og igangsatte indsatser fra den forgangne periode for hver tematik.
7. Arbejdet har primært bestået i at skærpe og kondensere planen væsentligt – det vil sige en reduktion af indhold, ikke en reduktion af mening.
8. Høring har medført enkelte specificeringer i teksten og sproglige rettelser.

Naturparkplanen 2023-2028 er udarbejdet med det hensyn, at planen skal være et styringsværktøj for sekretariatets arbejde. Planens indsatser skal kun omfavne det, som kan understøttes af budget, kommunerne, sekretariatet og tilknyttede frivillige kræfter. Det handler ikke om, at [adresse] skal være mindre ambitiøs i fremtiden, men om at tage et realistisk blik på udviklingskapaciteten.

Naturparkplanen har ingen retsvirkninger for hverken kommuner, lodsejere, region eller stat.

## Økonomiske konsekvenser

Ingen bemærkninger.

### Sagens forløb

07-09-2023 Teknik- og Miljøudvalget
Anbefales.
13-09-2023 Økonomiudvalget
Anbefales.